《禁城雪霁望西山》
明代·蒋山卿

积雪带回岭，素华丽高阙。
玉掌对嵯峨，珠栊共鲜洁。
振风向林杪，哀鸟下城堞。
徘徊英英云，掩映纤纤月。
幽赏虑自澄，旷望情弥惬。
虽异梁园游，行吟良未辍。

作者简介：明扬州府仪真人，字子云，号南泠。正德九年进士。授工部主事。以谏武宗南巡被杖，谪前军都督府都事。世宗立，召复故官，官至广西布政司参政。有《南泠集》。